CELEX: 32022R0076
Language: lv
Date: 2021-09-22 00:00:00
Title: Komisijas Deleģētā regula (ES) 2022/76 (2021. gada 22. septembris), ar ko Eiropas Parlamenta un Padomes Regulu (ES) 2019/2033 papildina attiecībā uz regulatīvajiem tehniskajiem standartiem, kuros precizē K-faktora “dienas tirdzniecības plūsmas” (K-DTF) koeficientu korekcijas (Dokuments attiecas uz EEZ)

20.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 13/1
               
            
         KOMISIJAS DELEĢĒTĀ REGULA (ES) 2022/76
         (2021. gada 22. septembris),
         ar ko Eiropas Parlamenta un Padomes Regulu (ES) 2019/2033 papildina attiecībā uz regulatīvajiem tehniskajiem standartiem, kuros precizē K-faktora “dienas tirdzniecības plūsmas” (K-DTF) koeficientu korekcijas
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/2033 (2019. gada 27. novembris) par prudenciālajām prasībām ieguldījumu brokeru sabiedrībām un ar ko groza Regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 (1) un jo īpaši tās 15. panta 5. punkta trešo daļu saistībā ar 15. panta 5. punkta c) apakšpunktu,
         tā kā:
         
                     (1)
                  
                  
                     Dienas tirdzniecības plūsmu (DTF) aprēķina, pamatojoties uz darījumu apjomu. Tāpēc apstākļi, kas izraisa lielākus tirdzniecības apjomus, var piespiest ieguldījumu brokeru sabiedrības, kas veic darījumus savā vārdā, tajā skaitā tirgus uzturētājus, samazināt savu tirdzniecības darbību. Tas var izraisīt tirgus likviditātes samazināšanās risku, kas potenciāli kaitē finanšu stabilitātei. Tādējādi šo apstākļu dēļ K-DTF koeficienti būtu jākoriģē tā, lai nemazinātu motivāciju veikt tirdzniecības darbības. Ja apstākļu rezultātā mazinās tirdzniecības apjoms, šos apsvērumus nepiemēro, un tāpēc K-DTF koeficientu korekcijas būtu jābalsta tikai uz darījumu apjomiem, kas notiek liela svārstīguma periodos.
                  
               
                     (2)
                  
                  
                     Ja K-DTF prasības saspringtos tirgus apstākļos ir pārāk ierobežojošas un kaitē finanšu stabilitātei, Regulas (ES) 2019/2033 15. panta 2. punktā minētais koeficients būtu jākoriģē, lai tas būtu mazāks par minētā panta 1. tabulā norādīto koeficientu, nolūkā nepieļaut, ka K-DTF mazina motivāciju veikt tirdzniecību.
                  
               
                     (3)
                  
                  
                     Ņemot vērā to, ka Regulas (ES) 2019/2033 15. panta 5. punkta c) apakšpunkts attiecas uz saspringtiem tirgus apstākļiem, kas minēti Komisijas Deleģētajā regulā (ES) 2017/578 (2), saspringto tirgus apstākļu periodu sākuma un beigu laikam būtu jāatbilst Deleģētās regulas (ES) 2017/578 6. panta 2. punktam par to, kā tirdzniecības vieta nosaka saspringtus tirgus apstākļus.
                  
               
                     (4)
                  
                  
                     Lai aprēķinātu koriģēto K-DTF, saspringtiem tirgus apstākļiem būtu jāaptver gadījumi, kad tirdzniecības apjoma un cenas īstermiņa izmaiņām ir būtiska ietekme uz K-DTF aprēķinu. Tā kā saspringti tirgus apstākļi var ilgt nenoteiktu laiku, ieskaitot periodus, kas ilgst vien dažas minūtes, koriģētajiem koeficientiem būtu jāspēj atspoguļot tās dienas tirdzniecības plūsmas vērtību, kas notiek jebkura cita ilguma periodos.
                  
               
                     (5)
                  
                  
                     Šīs regulas pamatā ir regulatīvo tehnisko standartu projekts, ko Komisijai iesniegusi Eiropas Banku iestāde pēc apspriešanās ar Eiropas Vērtspapīru un tirgus iestādi.
                  
               
                     (6)
                  
                  
                     Eiropas Banku iestāde ir veikusi atklātu sabiedrisko apspriešanu par regulatīvo tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1093/2010 (3) 37. pantu izveidotās Banku nozares ieinteresēto personu grupas atzinumu,
                  
               IR PIEŅĒMUSI ŠO REGULU.
         
            1. pants
            
               K-DTF
               koeficientu korekcijas
            
            
               1.   Ja saspringtos tirgus apstākļos, kas minēti Deleģētajā regulā (ES) 2017/578, K-DTF prasības šķiet pārāk ierobežojošas un kaitē finanšu stabilitātei, kā minēts Regulas (ES) 2019/2033 15. panta 5. punkta c) apakšpunktā, to K-DTF koeficientu korekcijas, kas minēti Regulas (ES) 2019/2033 15. panta 2. punkta 1. tabulā, nosaka, izmantojot šādu formulu:
               
                           a)
                        
                        
                           
                              K-DTF naudas darījumu koeficientam:
                           Cadj = C * (DTFexcl/DTFincl),
                           kur:
                           
                                       Cadj
                                    
                                    
                                       =
                                    
                                    
                                       koriģētais koeficients;
                                    
                                 
                                       C
                                    
                                    
                                       =
                                    
                                    
                                       koeficients Regulas (ES) 2019/2033 15. panta 2. punkta 1. tabulā;
                                    
                                 
                                       DTFexcl
                                    
                                    
                                       =
                                    
                                    
                                       naudas darījumu DTF, ko mēra saskaņā ar Regulas (ES) 2019/2033 33. pantu, izņemot jebkura naudas darījuma vērtību, kurš noticis saspringtos tirgus apstākļos, kā minēts 2. pantā; un
                                    
                                 
                                       DTFincl
                                    
                                    
                                       =
                                    
                                    
                                       naudas darījumu DTF, ko mēra saskaņā ar Regulas (ES) 2019/2033 33. pantu, ieskaitot jebkura naudas darījuma vērtību, kurš notiek saspringtos tirgus apstākļos, kā minēts 2. pantā;
                                    
                                 
                     
                           b)
                        
                        
                           
                              K-DTF atvasināto instrumentu koeficientam:
                           Cadj = C * (DTFexcl/DTFincl),
                           kur:
                           
                                       Cadj
                                    
                                    
                                       =
                                    
                                    
                                       koriģētais koeficients;
                                    
                                 
                                       C
                                    
                                    
                                       =
                                    
                                    
                                       koeficients Regulas (ES) 2019/2033 15. panta 2. punkta 1. tabulā;
                                    
                                 
                                       DTFexcl
                                    
                                    
                                       =
                                    
                                    
                                       atvasināto instrumentu DTF, ko mēra saskaņā ar Regulas (ES) 2019/2033 33. pantu, izņemot jebkura atvasināto instrumentu darījuma vērtību, kurš noticis saspringtos tirgus apstākļos, kā minēts 2. pantā; un
                                    
                                 
                                       DTFincl
                                    
                                    
                                       =
                                    
                                    
                                       atvasināto instrumentu DTF, ko mēra saskaņā ar Regulas (ES) 2019/2033 33. pantu, ieskaitot jebkura atvasināto instrumentu darījuma vērtību, kurš notiek saspringtos tirgus apstākļos, kā minēts 2. pantā.
                                    
                                 
                     DTFexcl aprēķinā ietver tikai tās dienas tirdzniecības plūsmas vērtību, kas attiecas uz finanšu instrumentiem vai finanšu instrumentu pamatā esošajiem instrumentiem, kurus tirgo tirdzniecības segmentā attiecīgajā tirdzniecības vietā tāda notikuma laikā, par kuru minētā tirdzniecības vieta uzskata, ka ir bijuši saspringti tirgus apstākļi.
            
         
         
            2. pants
            Saspringtu tirgus apstākļu periods
            Regulas 1. panta vajadzībām saspringtu tirgus apstākļu notikums ir situācija, kad ir izpildīti Deleģētās regulas (ES) 2017/578 6. panta 2. punktā minētie parametri un kad šādi saspringti tirgus apstākļi izraisa tirdzniecības apjomu pieaugumu.
            Saspringtu tirgus apstākļu notikuma sākuma un beigu laiks ir laiks, ko tirdzniecības vieta ir noteikusi saskaņā ar Deleģētās regulas (ES) 2017/578 6. panta 2. punktu.
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. septembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 314, 5.12.2019., 1. lpp.
         
         
            (2)  Komisijas Deleģētā regula (ES) 2017/578 (2016. gada 13. jūnijs), ar ko papildina Eiropas Parlamenta un Padomes Direktīvu 2014/65/ES par finanšu instrumentu tirgiem attiecībā uz regulatīvajiem tehniskajiem standartiem, kuros precizē prasības par tirgus veidošanas līgumiem un shēmām (OV L 87, 31.3.2017., 183. lpp.).
         
            (3)  Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).